Ego Wido, comes Nivernensis, notum fieri volo tam futuris quam instantibus quod dominus Willelmus, frater meus, qui Hierosolimis obiit, pro Dei amore et remedio anime sue, suas tercias, quas habebat in terragio de Crusiaco, dedit et concessit ecclesie Beate-Marie Molismensi, eo modo quo possidebat eas tunc temporis. Hoc donum a domino Willelmo, fratre meo, factum, Ego Guido, comes Nivernensis, laudo et confirmo. Hoc idem laudavit domina Ida, mater mea, et uxor mea, Medaldis, et Reinaldus, frater meus. Quod ut perpetue stabilitatis obtineat munimentum, sigilli mei impressione roboravi, anno ab Incarnatione Domini Mº Cº LXº Xº; militie mee primo. Hujus rei testes sunt: Balduinus Grossus; Rainaldus Malus; Damianus; Reinaldus, tunc temporis senescallus Nivernensis; Robertus, capellanus comitis; Thomas, clericus comitis: Lambertus, camerarius Molismensis; Hugo, helemosinarius Molismensis. Hoc autem actum est, Nivernis, in ipso die anniversarii Willelmi comitis, auctoris muneris.